cyanic-selkie/wikianc huggingface dataset:
Dôornik en 't Dôornikse
Geschiedenisse
De Vlamsche groaf Boudewyn V van Vloandern makte van 't Dôornikse e Kasselry oender 't gezag van e burggroaf. 't Dôornikse blêef e Vlamsche kasselry toet an 't begun van de 14e êeuwe os 't g'annexeerd wierd lyk Frans krôondomeyn.
Oender Gwyde van Dampierre was Dôornik were in hand'n van de Groaf van Vloandern gekomm'n, moa by d' anhechtienge van Romoans-Vloandern an 't Frans krôondomeyn deur Philippe IV van Vrankryk, kwam de stad en 't Dôornikse were in handn van de Fransche krône.
Keyzer Karel V voegde in 1521 Dôornik en 't Dôornikse toe an zyn Bourgondische erflandn. Achter de vrede van Münster blêevn Dôornik en 't Dôornikse by de Spoansche Nederlandn. By de Vrede van Utrecht wierd 't gebied roend Sint-Amands an de Skarpe an Vrankryk overgedreegn, moa de reste van 't Dôornikse blêef in 't bezit van de Habsburgers.
Binst de Broabantsche Revoluusje kwam 't gebied in 1790 vor ênigte moandn terechte in de nieuw ipgerichte Verênigde Nederlandsche Stoatn, e confederoasje van de Zuudelyke Nederlandn. Doarachter was 't in 1792 an de Fransche revolutionairn vo België van nu te bezett'n en wierd 't Dôornikse toegevoegd an 't departement van Jemappes. Achter de val van Napoleong in 1815 kwoamn de Zuudelyke Nederlandn en 't Dôornikse terechte in 't Verênigd Keunienkryk der Nederlandn. Achter de Belgische Revoluusje van 1830 kwam België oenofhankelyk en sedertdien makt 't Dôornikse dêel uut van de provinsje Henegouwn.
Houten
Houten es de zevende grôotste stee van d' Hollandse provinsje Utrecht en ligt an 't Amsterdam-Reynkanoal en de riviere de Lek. Der weunn oungeveer 48.471 menschn. De burgemêester Gilbert Isabella i van de PvdA. De stad is administratief ounderverdêeld in elf wykn die were zyn ounderverdêeld in êenentsjestig wykn en buurtn. De plekke Houten vormt tegoare met de klêene dorptjes 't Goy, Schalkwyk en Tull en 't Woal, die derneffest liggn, de gemêente Houten. De noame Houten komt van "Haltna" (7e êeuwe van 't joar 695), da meugeliks "weunplekke in 't bus" wil zeggn.
De geschiedenisse van Houten
Langst 't spoortraject Vleutn-Geldermalsn hèt archeologisch ounderzoek uutgeweezn dat d' omgevienge van Houten al in de Brounstyd beweund wierd. En in de Romeinschn tyd stound er e Castellum met de noame Fectio. Der is nu e replica van een uutkyktorre uut die periode by Fort by Vechtn vlakby Houten. Houten hèt vanof 1989 e geweldige groei deuregemakt met de komst van Vinex-huuzn (Vierde Nota Ruimtelijke Ordening Extra), zodoanig da 't antal inweuners verdubbeld is.
thumb|left|Zicht ip 't Gemêenthuus an 't Onderdoor in 't center van Houten
In Houten stoan vele monumentoale uzen, boerderyen, d' Oude Stoasje, kerkn en ook 't kastêel Heemstede.
Albano Laziale
Albano Laziale es en Italioansche gemêente binn'n de metropolitoane stad Rome Ôofdstee in de regio Lazio. 't Ligt o de zuudôostkantn van Rome zelve, ip apeupri 25 kilomèiters van't center van Rome, in d'Alboanse Euvels. O de nôordkantn van Albano Laziale ligt et Meer van Albano. thumb|left|Zicht ip Albano Laziale
Noame
In tydde van de Romein'n lag Albano an de Via Appia (de heirboane die liep van Rome noa 't zuudn tout in Brindisi) en wos de plekke ol gekend ounder de noame "Albanum" ofte "Castra Albana" (genoemd noa't leegerkamp van't Parthische legioen da ier lag in tydde van de Romein'n). Verschilligte ruïn'n in Albano getuugn nu nog olsan van d'ôoge beschoavienge en welvoart dervan in den Oudeyd.
Liggienge
Albano Laziale grenst an de gemêentn Ardea, Ariccia, Castel Gandolfo, Rocca di Papa en an't stad Rome zelve. De gemêente èit twêe wykn/gehuchtn (frazioni): Cecchina en Pavona.
Broekkerke
Broekkerke (Frans: Brouckerque) es e gemêente in Vrankryk in't Noorderdepartement. 't Ligt in Frans-Vloandern in de Fransche Westoek, mêer bepoald in't Blootland. 't Grenst an de gemêentn Groot-Sintn, Spyker, Pitgam, Loberge, Broekburg, Kroaiwyk en Loon. Teegn Kroaiwyk en Broekburg ligt ôok nog 't gehucht Koppenaksvoorde.
Toponymie
Broekkerke es vo nen êeste kêe vermeld round 800 ip e karte va Malbrancq die 't westelyk dêel van de delta van de Aa toogt, lyk Ecclesia in broco wa Latyn es vo "kerke in't moeras". In 1139 noemde 't Brockerka, in 1142 Bruckerque en in 1168 Brocherche. In de dertiende êeuwe noemde et Brokerke en in de vêertiende êeuwe Broukerke. Round 1760 es ton uutendelyk de Fransche orthografie Brouckerque definitieve angenoomn.
Woaterweugn
Broekkerke es e vrêe landelyke gemêente in't Blootland mè vele veld'n die vrêe lêeg ligg'n (d'ôogte in de gemêente varieert mo tusschn de 0 en 8 mèiters). Der lôopn deur Broekkerke ton ôok teffrente woaterweugn.
Lek (riviere)
thumb|De riviere de Lek in de [[provinsje Zuud-Holland, Utrecht en Gelderland]] thumb|De Lek in Schalkwyk in de [[provinsje Utrecht met an den overkant Culemborg in Gelderland]]
De Lek is een Hollandsche riviere die begunt by Wyk by Duurstede by de Nederreyn in Utrecht en vôors deur Culemborg, Nieuwegein, Vianen, Schoonhoven, Bergambacht in Zuud-Holland strôomt toet an Kinderdyk. Doar komt de Lek t' hope met de riviere de Nôord en moundt uut in de Nieuwe Moas. De Lek is 62 kilometers lank. 't Ountstoan van die oude riviere es meugeliks zo 'n 200 joar vo Christus en wos styf belangryk voe den handel in de provinsje Zuud-Holland, Utrecht en Gelderland. De Lek is ook nu nog alsan een belangryke voarroute.
Chroicocephalus
Chroicocephalus is e geslacht van relatief klêene mêeuwn, die recent nog by Larus ingedêeld wierdn. 't Geslacht telt 12 sôortn. De noame komt van 't Oudgrieks khroizo (kleur) en kephale (kop).
106 v.Chr.
Gebeurtenissn
thumb| De Numidische keunienk Jugurtha wordt gevangn genoomn deur de Romeinsche generoal Sulla
Villeneuve-d'Ascq
Villeneuve-d'Ascq es e gemêente in Vrankryk in 't Noorderdepartement. 't Ligt in Frans-Vloandern, mêer bepoald in Rysels-Vloandern. De gemêente es 'n nieuwe gemêente (ville nouvelle in't Frans) want z'es in 1970 ountstoan deur't tôopesmytn van de gemêentn Ascq, Annappes en Flers. O d'ôost- en nôordkant van Villeneuve-d'Ascq lôopt de riviere de Marke.
Villeneuve-d'Asq ligt in de stadsagglomeroasje an den ôostkant van Rysel en es ezo vrêe verstedelykt. Villeneuve-d'Ascq zelve telt apeupri 62.000 inweuners. 't Es verboundn me Rysel deur lynne 1 van de Ryselsche metro en deur d'yzerboane kommende van Dôornik oover Baisieux.
D'universiteytn Rysel I en Rysel III en ôok e pôote weetnschappelyke ounderzoekscentra zyn der gevestigd. In Villeneuve-d'Ascq ligt ôok 't Stade Pierre-Mauroy, sedert 2012 't nieve foebolstadium van Lille OSC. Dervôorn speeldigd'n ze ôok ol in Villeneuve-d'Ascq, van 2004 tout 2012, in't Stadium Lille Métropole.
Liggienge
thumb|left|400px|Villeneuve-d'Ascq en oumliggnde gemêentn Deur zyn reedelyke grôotte grenst Villeneuve-d'Ascq an nen ill'n ôop gemêentn:
Wykn
thumb|right|270px|Liggienge van de wykn in Villeneuve-d'Ascq D'uudige stad es ipgedêeld in teffrente wykn:
S-golve
S-golvn of secundaire golvn zyn transversoale seismische ruumtegolvn (golvn die deur 't binnenste van d' Eirde beweegn). By S-golvn vibreern de dêeltjies in 't materioal woadeure dat de golve beweegt lôodrecht up de bewegiengsrichtienge van de golve. Daarby gebeurt der schuuf in 't materioal, wa da betêkent dan S-golvn ollêne elastische materioaln kunn'n beweegn. S- golvn kommn doadeure nie vôorn in vloeistoffn of gaze.
Vôortplantienge
In een materioal woardat een S-golve deure beweegt toog gin divergensje, zodoanig da vô S-golvn de continuïteitsvergelykienge vor ounsamendrukboare media upgoat:
woarin u 't vectorveld is van de deformoasje in 't materioal.
De snelheid van een S-golve in een isotroop medium is ofhankelik van de schuufmodulus (μ) en de dichtheid (ρ) van het medium:
Juuste gelik andere tranversoale golvn hèn S-golvn eigenschappn gelik polarisoasje en dubbelbrekienge. S-golvn die gepolarisèrd zyn in 't horizontoal vlak wordn SH-golvn genoemd, binst dan de dee die in 't vertikoal vlak zyn gepolarisèrd SV-golven wordn genoemd.
Od een S- of een P-golve een seismische discontinuïteit tussshn twê media tegenkomt en den involshoek verschilt van 90°, viendt er golfmodeconversie platse, woaby dat een dêel van de golve deurebeweegt as een ander type golf. Een P-golve die an een grensvlak komt, kan zyn energie over vier sôortn golvn verdêeln: een weerkatste P-golf, een ofgeboogn P-golf, een weerkatste S-golf en een deurgeloatn SV-golf. Een SV-golf die an een grensvlak komt kan hem in de zelste vier sôortn golvn verdêeln, moar in andere verhoudiengn.
S-golvn in seismologie
De name secundair kom van 't feit dan S-golvn 't twidde type golf is dat up een seismogram toekomt, achter de P-golvn. Omdan S-golvn, in tegenstellienge toet P-golvn, nie deur de vloeiboare butenkern van d' Eirde kunn'n beweegn ligt der an den andere kant van 't epicenter van een eirdbevienge een schaduwzone] vô S-golvn.
S-golvn kunn'n wel bestoan in de (vaste) binnenkern, woarda ze kunn'n ontstoan deur golfmodeconversie van P-golvn. Achter dan ze deur de binnenkern hèn gereisd kan ter deur refraksje weer een (zwakke) S-golve ontstoan, die kan wordn gerègistreerd. Die S-golvn zyn een belangryke bronne van informoasje over de strukteure van de binnenkern.
1246
1243 - 1244 - 1245 - 1246 - 1247 - 1248 - 1249 't Joar 1246 is 't 46e joar in de 13e eeuwe volgenst de christelikke joartellienge. thumb| Gwyde van Dampierre
De Burgers van Calais
thumb|De Burgers van Calais deur [[Auguste Rodin vo 't stadhuys van Calais]] De Burgers van Calais (Frans: Les Bourgeois de Calais) is e beeldngroep van Auguste Rodin in ipdracht van de stad Calais, woar da 't eeste bronzn exemploar in 1895 ing'huldigd wierd. 't Is één van Rodin's beroemdste werkn. Der bestoan twoalf originele in brons gegootn stikn.
't Werk stelt zes personages voorn (Eustache de Saint Pierre, Jacques en Pierre de Wissant, Jean de Fiennes, Andrieu d'Andres en Jean d'Aire), slachtoffers van een overgoaveritueel die ipgedreegn wierd deur de keunynk van Yngeland, Edward III in ogustus 1347.
Geschiedenisse
In 1346 belegerde Edward III van Yngeland Calais, achter een overwinnynge in de Slag by Crécy, binst da Filips VI van Vrankryk de stad beval vo stand t' houdn. Filips sloagde der nie in van 't beleg oengedoan te moakn en hoengersnood dwoeng de stad uytendelyk vo t' oenderhandeln vor overgoave. Edward stelde voorn vo de menschn van de stad te spoarn on der zesse van de stadsleiders hunder an hem zoun overgeevn, verzekers vo g'executeerd te wordn. Edward eiste dan ze noa buytn zoun komn met e strop roend hunder nekke en met de sleutels van de stad en 't kasteel. Moar hunder leevn wierd gespoard deur de tusschnkomst van d' Yngelsche keuniginne, Filippa van Henegouwn, die heur vent overhoalde omda ze peisde dat hunder dood e slecht voorteekn zou zyn vor heur oengeboorn kynd. De twoalf originele stikn van 't monument:
Zêe van Marmara
thumb|right|280px|Liggienge van de Zêe van Marmara De Zêe van Marmara (Turks: Marmara Denizi, Grieks: Θάλασσα του Μαρμαρά) es e binn'nzêe geleegn tusschn Europa en Klêen-Azië, die dêel uutmakt van de verbindienge tusschn de Zwortn Zêe en de Middellandsche Zêe. In't nôordn vormt de Bosporus de verbindienge mè de Zwortn Zêe en in't zuudwesten vormt de Hellespont (ofte de Dardanelln) dedie mè d'Egeïsche Zêe.
De Zêe van Marmara ligt teegnwôordig hillegansn ip't groundgebied van Turkeye. De belangrykstn stad die an die zêe ligt es Istanboel, o de nôordkantn by den ingank van den Bosporus. De zêe eit 'n ippervlakte van 11.500 vierkante kilomèiters en es ip oar diepst 1261 mèiters diepe.
In d'oudeyd wierd de zêe Propontis enoemd. Oar uudige noame komt van't eyland Marmara, wa ton were zyn noame eit gekreegn van't feit dad iere marmer wierd gewounn'n (mármaron in't Grieks).
Westerschelde
thumb|Liggienge van de Westerschelde De Westerschelde is een estuarium (e verbridderde, trechtervormige riviermoendienge) in d' Hollandsche provinsje Zeêland, geleegn tusschn Walcheren en Zuud-Beveland an de noôrdkant en Zeêuws-Vloandern an de zuudkant. De lengte is 113 kilometer, de bridte 2000 toet 8000 meter en 't ippervlak 30.000 hectare.
De Westerschelde wordt deur de zeêscheepvoart gebruukt vo vervoer tusschn Antwerpn en Vlissiengn.
Tunnèl
In 2003 is de Westerscheldetunnèl g'opend, e tunnèl van 6,6 kilometer lank oender de Westerschelde tusschn Ellewoutsdyk (gemeênte Borsele) en Terneuzn. 't Is de langstn van Holland vo verkeêr ip de boane. Vo voetgangers en velo's is ter een overzetboôt tusschn Vlissiengn en Breskens.
Edwin Hubble
thumb| Edwin Hubble Edwin Powell Hubble  (20 november 1889 – 28 september 1953) was een Amerikoanschn astronoom die ons gedacht van hoeda 't heelal in mankoar zit diepgoand hèt veranderd deur nie ollêne te toogn dan der andere melkwegstelsels zyn dan 't onze, moar ook dan de mêeste dervan van ons wegbeweegn.
Biografie
Edwin Hubble studèrdige an't unif van Chicago woada tje hem toeli up wiskunde, astronomie en filosofie. Je was êen van d' êeste uutwisseliengsstudentn vor de Rhodesbeurze an 't unif van Oxford, woada tje Spoans studèrdige. Ot je werekwaam in de Verênigde Stoatn gaaft j' êest lesse in Spoans, fysica en wiskunde an de New Albany High School. In den Êestn Weireldôorloge deed je dienst in 't Amerikoans leger woarda tje avancèrde toet an de groad van majoor. Achter den ôorloge kêerde tje were noa 't Yerkes-observatorium an 't unif van Chicago, woardat je een doctoroat in astronomie deed, en ofstudèrdige in 1917 met een thesis met den titel "Photographic Investigations of Faint Nebulae" (Fottografisch ounderzoek van zwakke sterrennevels).
In 1919 kreeg Hubble een job angeboodn an 't Mount Wilson Observatory teegn Pasadena in Californië, woardat je bleef toet an zyn dôod.
't Heelal is veel grôter dan de melkweg
Edwin Hubble begost in Mount Wilson te werkn kort achter de voltôoiienge van de 100-inch (2.6m) Hookertelescoop. Round dien tyd wierd der over 't olgemêen gepeisd da 't Melkwegstelsel 't mêrendêel van 't heelal besloeg, and dan de sterrennevels dêel uutmaktign van 't Melkwegstelsel. An de hand van Cepheïdensterrn die as een "standoardkeise" kunn'n dienst doen ('t is te zeggn, under absolute helderheid kan bepoald wordn, woadeure da me kunn'n berekenn hoeverre dan ze van ons stoan) toogde Hubble in 1922–1923 da den Andromedanevel eigentlik een sterrenstelsel is gelik 't onze, moa veel verder dan da m' êest gepeisd haan. Je zettig ook een classifikoasje vo sterrenstelsels in mankoar, met d' hulpe van de fottos die met de Hookertelescoop genoomn woarn.
Rôodverschuvienge nimt toe met den ofstand
thumb|De 100-inch Hookertelescope in 't Mount Wilsonobservatorium. Deur rôodverschuviengsmetiengn van Vesto Slipher, James Keeler en William Campbell te combineern mè zyn eign ofstandsmetiengn (gebasèrd up Cepheïdensterrn) vound Hubble dan de twêe min of mêer mè mankoar evenredig woarn. Doaby kwaam tjie an een êeste benoaderienge van de Hubbleconstante van 500 km/s/Mpc, woavan dan me nu weetn da 't veel te grôot is deur een calibroasjefoute by zyn ofstandsmetienge. In 1929 publicèrde Hubble t' hope mè Milton Humason den empirische formule dei nu bekdnstoat as de Wet van Hubble. Êen van d' implikoasjes van de wet is da 't heelal uutzet, en dat d' expansje verrappert.
Dien ountdekkienge was 't êeste bewysstik vo de Big Bang-theorie die was vôorgesteld deur Georges Lemaître in 1927.
Ząbrowo (Stare Pole)
Ząbrowo [zɔmˈbrɔvɔ] (Duuts Sommerau) es een dorp in de gemeênte Stare Pole in Pooln. 't Ligt in woiwodschap Pommern tusschn Malbork en Elbląg en 't telt 423 inweuners.
Lancashire
Lancashire is e groafschap (county) in d' Iengelsche regio North West England. De noame komt van de stad Lancaster.
Geschiedenisse
Lancashire was êen van de partyen die betrokkn was by de Rozenôorloge tusschn 't Huus van Lancaster (met een rôo roze in under schild) en 't Huus van York (met een witte roze in under schild). De Rozenôorloge vound platse tusschn 1455 en 1485 woardan de twê partyn om d' Iengelse krône vochtn: olletwê d'huuzn stamdign van Eduard III of, moa de ruzie begost ot de rechtmoatign upvolger, Richard II, deur de hertog van Lancaster wierd ofgezet die hemzelve toet Hendrik IV krôondige.
Binst d' Industriële Revoluusje ip 't ende van d'achttienste êeuwe kwam Lancashire e belangryke commerciële en industriële regio. Teegn de joarn 1830 was 85% van al 't katoen over hêel de weireld verwerkt in Lancashire. Accrington, Blackburn, Chorley, Darwen en Burnley woarn de belangrykste katoenindustriesteedn in dien tyd.
Geografie
Lancashire grenst an de county's Cumbria, North Yorkshire, West Yorkshire, Greater Manchester en Merseyside. Blackpool, e toeristische plekke an de zêe, en Blackburn with Darwen, zyn unitaire gebiedn.
De twêe grotste steedn zyn Lancaster en Preston. Vo 1974 maktegen Liverpool en Manchester ook dêel uut van Lancashire.
Lancashire lopt ten westn van 't Penninisch Gebergte (Pennines) noa d' Iersche Zêe. D'Hoogste bergn zyn Gragareth (627 m) en Green Hill (628 m). Riviern zyn de Ribble, de Wyre en de Lune.
Lancashire ligt juste te zuudn van 't Lake District (Merengebied), e nationaal park in 't groafschap Cumbria.
Districtn
Menschn van 't groafschap wordn Lancastrians genoemd.
Ascq
thumb|De Sinte-Pieter-in-Antiochiëkerke thumb|'t Vroeger stadhuus van Ascq
Ascq (Nederlands: Ast) es e prochie in Vrankryk in 't Noorderdepartement, o d'ôostkantn van Rysel. Ascq wos e zelfstandige gemêente toet 1970, ton da 't mè Annappes en Flers fusioneerde tout de nieuwe gemêente (ville nouvelle) Villeneuve-d'Ascq. O d'ôostkantn van Ascq lôopt de riviere de Marque.
Binst de Twiddn Weireldôorloge passeerdn vele Duutsche trings via de stoatie van Ascq. In de nacht van 1 april 1944 wos 't er sabotage teegn e Duutsche marchandisetring. Os represaille wierdn 86 vintn uut 't dorp vermôord deur de nazi's. Die gebeurtenisse wordt de Massacre van Ascq genoemd.
Nôord-Ierland
Nôord-Ierland (Iengels: Northern Ireland, Iers: Tuaisceart Éireann, Schots: Norlin Airlann) makt t'hope met Iengeland, Schotland en Wales dêel uut van êén stoat: 't Verênigd Keunienkryk. 't Is 't ênigste van die vier gebiedn die nie ip 't eyland Grôot-Brittannië ligt, moar ip 't eyland Ierland, 't nôordôostelyk dêel. Nôord-Ierland grenst an de Republiek Ierland. Lyk in hêel Ierland is Iengels de dominante toale. Ip kleindere schoale wordt ook soms Iers gebruukt moa minder of in de Republiek Ierland.
Calais
Kales (Frans: Calais) is e stad en gemeente in 't noordn van Vrankryk in 't departement Nauw van Kales (Pas-de-Calais). 't Is de grotste stad van 't departement.
Nôord-Ierland
Nôord-Ierland wordt omschreevn lyk e land, provinsje of regio van 't Verênigd Keunienkryk. Sedert d' oendertêkenienge van 't Goedevrydagakkôord van 1998 ist er vor e grôot dêel zelfbesteur in Nôord-Ierland, moar in d' internationoale betrekkiengn speelt allêne 't Verênigd Keunienkryk e rolle.
't Goedevrydagakkoord bepoalt dat ost er e mêerderheyd van de bevolkienge da wilt, Nôord-Ierland dêel kan wordn van Ierland. D' unionistn, historisch protestantn die 48% van de bevolkienge uutmoakn, will'n in mêerderheyd den band met de Britse unie houdn. De katholiekn zyn historisch idder Iersgezind en moakn vorlopig 45% van de bevolkienge uut.
Administratieve indêlienge
Historisch is Nôord-Ierland oenderverdêeld in zes groafschapp'n (the Six Counties), die t'hope met drie groafschapp'n in d' Iersche republiek d' ôorsproenkelyke provinsje Ulster vormn: De counties hèn sedert 1973 gêen administratieve functie nie mè. 't Gebied wierd da joar ingedêeld in 26 districtn en sedert april 2015 zyn der nog moar 11.
De districtn van Nôord-Ierland zyn: thumb|left|Districtn
Broekburg
Langsn de westkant van Broekburg strôomt den Aa die der de grenze vormt tusschn 't Noorderdepartement en 't Nauw van Kales. Twèirs deur 't stad lôopt de Broekburgvoart, die den Aa verbiendt me de binn'nhoavns van Duunkerke.
O de nôordkantn van de gemêente ligt d'A16-ottostroade (en ounderdêel van d'E40 tusschn Duunkerke en Kales). In Broekburg ester ôok e stoasje an d'yzerboane tusschn Duunkerke en Kales. In tydde woster nog e twidde stoasje Bourbourg-Saint-Nicolas, mêer o de zuudwestkantn van de gemêente, an de lynne van Broekburg richtienge Woatn en Sperleke die nu ipgebrookn es.
Toponymie
De noame Broekburg verwyst na de versterkienge die groaf van Vloandern Arnulf I iere te middn van de broekn (drassige wielandn die in de wintre overstrôomdign) teegn de Vikings liet bouwn. Round 't joar 800 es de plekke vo nen êeste kêe vermeld in't Latyn lyk Burgus in broco ip e karte van Malbrancq die den ôostelyke kant van den tonmoalign delta van den Aa toogt. In't Oud-Vlamsch est vo 'n êeste kêe vermeld lyk Broec borc in 't cartuloarium van d'abdeye van Gent van 987. De noame it derachter g'evolueerd na Brucburgh in 1035, Brucburch in 1037, Borburc in 1150, Brouburg in 1187 en Brouborgh in 1309.
Jacques de Châtillon
miniatuur|Woapnschild van Jacques de Châtillon Jacques de Châtillon (ca. 1260 - 11 juli 1302) was e Franschn edelman die in 1300 deur keunink Filips IV van Vrankryk angesteld wierd toet landvoogd van 't groafschap Vloandern. Je was e zeune van Gwyde III van Saint-Pol en van Mathilde van Brabant.
Jacques de Châtillon was ols landvoogd gèen goeie keuze. J' ha weinig inzicht in de specifieke situoasje in Vloandern, woar da steedn lik Gent, Brugge en Yper veel machtiger en ryker woarn of gelyk welke Fransche stad en sterk ip hunder autonomie en stoatus steundn. Je besefte de teegnstellingn nie die bestoendn tusschn d' anhangers van de groaf (lieboards) en de dee van de keunink (lelioards), moa binnen de steedn ook nie tusschn de patriciërs die 't bestier in handn ha'n en 't geweun volk. En 't volk wilde surtout polletieke insproak. Châtillon steunde toet hunder grôte colère de patriciërs. De stielmannen stoendn ton ook massoal an de kant van de lieboards.
Châtillon makte e foute deur, by de bezettinge van Brugge, zyn soldoatn in de stad te loatn overnachtn. Binst de Brugse Metten wierd er e dêel vermôord deur Brugse ipstandelingn binst dan d' andere vluchtegen noa 't kastêel van Kortryk. Châtillon kost nog juste oentsnappen deur hem te verklee'n in een oarme mens. Lik zovele Fransche edelmannen, ist ie e poar moandn loater gesneuveld binst de Guldenspôrenslag.
Zuud-Holland
Zuud-Holland (officieel: Zuid-Holland) is e provinsje in 't westn van Holland an de Nôordzêekust met 3.726.000 inweuners (2021) ip een totoal ippervlak van 3.308 km². D'n hoofdstad is Den Haag en de grotste stad is Rotterdam. Zuud-Holland is êen van de dichtstbevolkte en mêest g'industrialiseerde gebiedn ter weireld.
Angrenzende provinsjes zyn Zêeland in 't zuudn, Nôord-Broabant in 't zuudôostn en Gelderland en Utrecht in 't ôostn. De nôordgrenze wordt gevormd deur de provinsje Nôord-Holland woamee da Zuud-Holland tout de groundwetsherzienienge van 1840 êen provinsje Holland vormde. In 't westn grenst de provinsje an de Nôordzêe.
Gemêentn
Zuud-Holland is sins 2023 ipgedêeld in 50 gemêentn. De gemêentn met hunder officiële noame zyn:
links|thumb|Koarte van Zuud-Holland
AMOLED
thumb Een AMOLED-scherm of Active-matrix OLED (Active-matrix organic light-emitting diode) is e technologie die vôortkomt uut OLED-schermn.
Werkienge
Een active matrix OLED (AMOLED)-scherm bestoat uut OLED-pixels die verwerkt zyn in e thin film transistor (TFT). De pixels kunn g'integreerd zyn in de dinne loage van den TFT of derip geplatst zyn. De pixels zyn ozô gerangschikt dan ze e rôoster van pixels vormn. Tussn de TFT-loage en de kathodeloage is ter e loage met orgoanisch materioal da goat iplichtn ot er een elektrieke activerienge es. Vo te bepoaln hoe kloar dat e bepoalde pixel moet iplichten wordt er e controle uutgevoerd deur twi TFT's. Der is êen die et startn en stoppn van 't loaden va ne condensator controleert. Den twiddn dient vor e spanningsbron ip niveau t' houdn die nôdig es vor e constante elektrieke strôom te leevern vo de pixel.
Vôordêeln
Een AMOLED-scherm goat ip ieder moment werkn by e lêeg strôomverbruuk. Da resulteert in e constante kloarheid en e goeie videoratevôorstellienge. Da makt AMOLED-schermn styf antrekkelik vo mobiele elektronica woarby da 't energieverbruuk belangryk es en woarby de schermn grôter zyn of 2 tot 3 inch diagonoal.
Toepassiengn van AMOLED-schermn
Toepassiengn van da sôort schermn es te vindn in de MP4-spelerbranche woar da ter toch grôtere schermn gebruukt zyn. Samsung es bezig mè d' ountwikkelienge van tv- en laptopschermn woarin da d' AMOLED-tekniek toegepast zou zyn. Samsung hèit ôok ol mobiele telefongs en digitoale camera's met AMOLED-schermn.
Sauropsida
Sauropsida is e taxonomische clade die bestoat uyt reptieln (inclusief veugels) en d' uytgestorvn Parareptilia. D'n term is oentstoan in 1864 mè Thomas Henry Huxley, die veugels mè reptieln groepeerde ip basis van fossiel bewys. Sauropsied'n zyn 't zustertaxon van synapsied'n (Synapsida), ook wel 'zoogbeistachtige reptieln' genoemd. Synapsied'n moak'n gèen deil uyt van de klasse reptieln, moa sommigte zyn loater g'evolueerd toet zoogbeist'n.
MNM
MNM is e radiozender van de VRT. 't Is de vervanger van Radio Donna; ze zyn op 5 januoari 2009 begunn uutzendn. thumb|MNM tent Ze droain pophits van de joarn tachntig tot nu en underne slogan i: Music and more. D' êeste ploate da ze droaidn wa Forever van Milk Inc.
Gewerveldn
Gewerveld'n (Vertebrata) vormn e substamme van chordabeist'n. 't Kenmerk van gewervelde beist'n is dan z' e wervelkolomme hèn. 't Zyn de visn, lampreys of neegnoogn (Petromyzontidae), amfibieën, reptieln, veugels en de zoogbeist'n. De gewerveld'n moak'n 't grotste deil uyt van de Chordata, de beist'n die e chorda oentwikkeld hèn, e sowrte van elastische weefselachtige kowrde, die over heil de rik van de beiste lopt.
Oengeveer vuyf percent van al de beschreevn beistesowrt'n zyn gewerveld. D' overige 95% zyn oengewervelde beist'n, lyk de geleedpowtign en de mollusk'n.
Binn de gewerveld'n bestoat e growte varioasje in grotte. De grotste sowrte is de blauwe vinvis (Balaenoptera musculus) die toet 33 meter lank kan komn. De kleenste gewervelde sowrte is 't smalbekpuytje Paedophryne amauensis, die oengeveer 7,7 mm lank komt.
Recente indeilynge
Die indeilynge hoedt meir rekenynge met d' evolutionaire oentwikkelynge:
Loreley
thumb|De Loreley-rotse langst de Reyn De Loreley of Lorelei is e rotse van 132 meter hoge langst de rechteroever van de Reyn by de stad Sankt Goarshausen (tusschn Koblenz en Wiesbaden) in de dêelstoat Reynland-Palts in Duutsland.
Ip da punt makt de riviere e scherpn bocht, woadeure dat er e stevige stromienge oentstoat. De vele scheepn die doadeure zyn vergoan, vormn voer vor allerhande volksvertelliengn. thumb|left|Standbeeld van de nimf Loreley Bekend is 't gedicht van Heinrich Heine Die Loreley woarin dat de Loreley beschreevn wordt lyk e nimf, e sôorte marminne of sirene, die met eur zang en schôonheid de schippers wist te betovern, woarachter dan ze deur de gevoarlyke stromienge teegn de rotsn terechte kwoamn en verdroenkn.
De Loreley wordt joarlyks deur vele toeriestn beklommn. An den oenderkant van de rotse stoat er e standbeeld van de nimf Loreley.
Rotte (riviere)
thumb|De riviere de Rotte in de provinsje Zuud-Holland met ip den achterground de velobrugge over den A12 thumb|De Rotte in Rotterdam in de provinsje Zuud-Holland met ip den achterground d' Admiroal de Ruyterbrugge
De Rotte is een Hollandsche veenriviere in de provinsje Zuud-Holland. De riviere moe zorgn vo 't ofvoern van 't tevele an woater uut de polder ten nôordn van Rotterdam ounder de leidienge van 't Hoogheemraadschap van Schieland en de Krimpenerwaard.
Geschiedenisse
D' oorsprounkelyke noame van de riviere is verzekers Rotta, ofkomstig van "rot" da slykerig of troebel wil zeggn, en "a" da woater betêkent.
Sandy Blanckaert
Sandy Blanckaert (21 november 1975), de dochter van zanger Will Tura, is model en tv-presentatrice.
Wulloks
Wulloks (Buccinidae) zyn e styf grote en diverse familie van grote zeeslekn, orde Neogastropoda. De familie omvat meer of 1.500 soortn.
Sandy Blanckaert
Ze kwam vo den eêste kèr ip tv os z' in noame van eur voader de prys vo de categorie Beste Zanger van de populariteitspoll Het Gouden Oog mocht kommn iphoaln. Doarachter volgde 't droain van e filmptje vo Levenslijn, 't presenteern van 't TV1-program De Fixers tegoare mè Pascale Bal en e lifestylemagazine ip e deêl regionale zenders. In 2000 presenteerde ze de reality-soap Big Brother ip Kanaal2 tegoare mè Walter Grootaers.
Wulloks
Geslachtn
{| width=75%
Sandy Blanckaert
Ip 't ende van 2009 publiceerde ze de biografie Will Tura vo de 70e verjoardag van eur voader.
De 25ste meie 2011 is ze getrouwd mè tv-presentateur Luk Alloo.
Schubreptieln
Schubreptieln (Squamata) vormn de grotste orde van de reptieln. De orde bestoat uyt 10.954 sowrt'n: 6905 akketesn (Lacertilia), 3.848 slangn (Serpentes) en 201 wormakketesn (Amphisbaenia). Hunder vel is bedekt mè schub'n.
De meiste schubreptieln zyn middelgrowte beist'n. De grotste zyn de netpythong (Python reticulatus) en d'n anaconda (Eunectes murinus), die acht toet neegn meter kunn komn. De kleenst'n is de dwerggecko (Sphaerodactylus ariasae) die moa 16 mm growt komt.
Schubreptieln zyn weireldwyd te vynd'n met uytzoenderynge van de poolstreek'n.
Rumes
Rumes es e gemêente in de Woaln in de provinsje Enegouwn. De gemeente ligt o de zuudwestkantn van 't stee Dôornik, teegn de schreeve mè Vrankryk, olangsn de boane richtienge Ôorschie en Dowoai.
Geografie
Buutn d'ôofdgemêente Rumes zelve bestoat de gemêente vodder van de reste nog uut de dêelgemêent'n La Glanerie en Taintignies. thumb|300px|left|Rumes mè dêelgemêentn en beurgemêentn. De gilwe gebied'n zyn bebouwde stikk'n
De gemêente Rumes grenst an de volg'nde plekk'n:
Riviere
thumb|De riviere de [[Moas by Dinant]] E riviere is e nateurlyk stroomnde woaterloop, geweunlyk mè zoewt woater, die noar e lac, zeie, oceoan of en andere riviere stroomt. E kleene riviere wordt e beke genoemd. Riviern lign in e stroomgebied. E stroomgebied is 't gebied die zyn woater via e riviere ofvoert. E riviere die in en andere riviere uytmoendt wordt e zyriviere genoemd.
Boudewyn VII van Vloandern
Boudewyn VII, bygenoamd Hapkin of met de Byle (1093 – Roeseloare, 17 juni 1119) was Groaf van Vloandern van 1111 tout an zyn dôod.
Je was achttien joar oud o zyn voader Robrecht van Jeruzalem stierf. In 't begun dêeldegt ie de macht mè zyn moeder Clementia van Bourgondië, moar in 1113 kwoamn z'ol in ruuzje vor heur weeuwegoed.
Zyn kozyn Karel van Denemarkn, loater Karel de Goein genoemd, was zyn adviseur. Achter da Karel zyn voader Knud IV van Denemarkn in 1086 vermôord was, was zyn moeder Adela van Vloandern weregekêerd met heur jounges noa ’t Vlams hof van heur voader Robrecht de Fries. Boudewyn arrangeerde in 1118 den trouw van Karel mè Margaretha van Clermont.
Boudewyn krêeg zyn bynoame deur zyn hardn anpak teegn bandietn, roofridders en rebellerende eedeln. De steedn woarn binst de 12ste êeuwe tout stand gekommn en da veranderde de verhoudienge tusschn de groaf en zyn ridders. De steedn woarn de vyand van de ridders, die benouwd woarn dat under macht verminderde, en doarom mêer en mêer geweld begostn te gebruukn teegn de stadsbeweuners. De groaf stound wel an de kant van de steedn, want j'hoalde profyt uut under commerce.
Boudewyn wilde van in 't begun orde ipstelln in zyn groafschap. De zesdn oktober 1111 riept 'n ol de Vlamsche eedeln tegoare in Atrecht vo de Godsvrede te zweirn. Die Godsvrede was êest e gêestelyke instellienge, mo nu kost de groaf ook d'overtrediengn bestraffn.
Boudewyn stelde strienge wettn ip, woavan dan de mêeste gebaseerd woarn ip d'oude Salische wettn van Clovis I, die ton 600 joar oud woarn, en ook ip de Godsvredes die deur de bisschoppn gebruukt woarn in de 11ste en 12ste êeuwe.
Van ton droegt ’n ossan e byle by hem ols têekn van zyn bloedig recht. Van doa zyn bynoame Hapkin of Hapken, wat dat in dien tyd e klêne byle wilde zeggn. Niemand, uutgenoomn de baljuws en de beschermers van de groaf en de steedn, mocht nog woapns droagn.
Je bestrafte overtrediengn volgns de poenia talionis (oog om oog, tand om tand). Struukrovers wierdn ter plekke ipghangn. Je liet o.a. ip de mart van Brugge e ridder leevnd kookn, en ip de joarmart van Tourhout liet 'n tien rovers iphangn.
In 1105 ist 'n getrouwd me Havoise van Bretagne, dochter van Alain IV van Bretagne. Je was ton 12 joar oud en zy 9 joar. Moar under trouw wierd in 1110 g'annuleerd deur den paus vo bloedverwantschap. Boudewyn zag zyn vrouwe styf geirn en j'is nôoit mêr hertrouwd.
J'is gestorvn an e blesseure, ipgedoan binst de Slag van Bures-en-Bray tusschn Hendrik I van Iengeland en Lodewyk VI van Vrankryk. Je wierd no 't kastêel van Roeseloare gebrocht, woa dat 'n gestorvn is.
Deurdat 'n gin jounges haad, duudegt ie Karel de Goein kort vo zyn dôod an ols zyn ipvolger. Zyn moeder Clementia van Bourgondië was doa teegn. Zy steunde Willem van Yper, ook e klêenzeune van Robrecht de Fries, mo Karel de Goein hèt et uutendelyk ghoald.
Oaverskerke
Oaverskerke (Frans: Haverskerque, Nederlands: Haverskerke) es e gemêente in Vrankryk in't Noorderdepartement. 't Ligt in Frans-Vloandern in't Leiedal. Oaverskerke grenst an de gemêentn Moerbeke, Meregem, Sint-Floris, Poapingem en Tienn. In de gemêente liggn ôok nog de gehuchtjes Le Forêt, La Croix Mairesse en Le Corbie. Ande zuudkant van de gemêente strôomt de Leie en ezo es Oaverskerke e grensgemêente tusschn Frans-Vloandern en Artesië.
Boudewyn VII van Vloandern
Varia
't Bier ligt an de boasis van 't achter hem genoemd Hapkin bier of Thouroutenaere, dat êest gebrouwn wierd deur de Brouwery Louwaege uut Kortemark. In 2002 wierd de brouwerye overgepakt deur Alken-Maes.
Oaverskerke
Etymologie
Der zyn verschilligte explikoasjes vo d'erkomste van de noame van de gemêente, woarvan da der viere 't mêeste vôorkommn:
Bezienswoardigeedn
thumb|left|De Sint-Vincentkerke in Oaverskerke
1300
1297 - 1298 - 1299 - 1300 - 1301 - 1302 - 1303 't Joar 1300 was e schrikkeljoar die begost ip e vrydag in de Julioansche kalender. thumb|175px|[[Gwyde van Dampierre, meurschilderinge in de Groavnkapelle in Kortryk]]
Marke (riviere)
thumb|De Marke in [[Marcq-en-Barœul]] thumb|De Marke in [[Villeneuve-d'Ascq]] De Marke, ofte ip zyn Frans eschreevn Marque, es e zyriviere van de Deule in't Fransche Nôorderdepartement, mêer bepoald in Rysels-Vloandern. De Marke es apeupri 31 kilomèiters lank en en ountspriengt by de gemêente Pevelenberg an de voet van den gelyknoamign euvel ip en ôogte van 55 mèiters. Ze strôomt grofweugs noa 't nôordn tout in Hem en buugt doar of noa 't westn. Uutendelyk moundt de riviere uut in de Deule by Markette.
Vanof Waskehal es de Marke uutgediept en gekanaliseerd. Ier makt ze ôok de verbindienge mè 't kanoal van Roboais (canal de Roubaix) die e verlengienge es van't Spierekanoal. Dordeure kun je van de Marke ôok noa de Schelde voarn.
1090
1087 - 1088 - 1089 - 1090 - 1091 - 1092 - 1093 't Joar 1090 is 't 90e joar in de 11e êeuwe volgenst de christelyke joartellienge.
thumb|Gisela van Bourgondië
Opline
Opline (Frans: Houplines) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Koomn-Woastn (Ploegsteirt), Verlegem, Perenchies, Permeke, Ermentiers-Kapelle en Ermentiers. Opline ligt langsn de Leie, die der de grenze me België vormt.
Bochotnica
Bochotnica [bɔxɔtˈnit͡sa] es e dorp in 't zuud-ôostn van Pooln. 't Ligt tusschn Puławy en Lublin. In 2010 weunden der 1500 minsn.
1666
1663 - 1664 - 1665 - 1666 - 1667 - 1668 - 1669 't Joar 1666 is 't 66e joar in de 17e eeuwe volgenst de christelyke joartellienge. thumb| Vierdoagsche Zêeslag deur Abraham Storck thumb| Grôte Brand van Londn
Moerbeke (Vrankryk)
't Grôotste gedêelte van 't groundgebied es in beslag genoomn deur't Niepebus en doamee es Moerbeke de mêest busryke gemêente van't departement me 2300 ektoarn an bus. In de gemêente liggn ôok nog en pôote gehuchtjes lyk Le Grand Hasard, Le Pré-à-Vin, Le Parc en 't dorpje De Walle (in't Frans: La Motte-au-Bois), da temiddn 't Niepebus ligt.
Geschiedenisse
Moerbeke ieng langn tyd af van de heern van Sint-Omoars die loatr heern van Moerbeke zod'n kommn. In tydde stoundn der twêe kastêeln ip't groundgebied van't huudige Moerbeke: 't kastêel van De Walle van de groavn van Vloandern en 't kastêel van Moerbeke zelve van de heern van Moerbeke. 't Latstgenoemde wierd in 1328 belegerd deur keunienk Philippe IV van Vrankryk in de contexte van den Boerenipstand van Kust-Vloandern. Achter acht doagn van beleegerienge, goavn ze ulder oovr en wierd et kastêel ountmanteld. Ierby wierdn heer Willem van Moerbeke en hil zyn familje vermôord behalve zyn latste zeune Denis die gespoard beleef. Die Denis van Moerbeke zod em loater, in 1356, doen ipvolln in de contexte van den Ounderdjoarigen ôorlog in dienste van de tonmoalign Iengelschn trôonopvolger Eduard van Woodstock (bygenoamd "De Zworte Prinse") woar Denis meedeed an diens plundertochte deur Vrankryk en uutendelyk in de slag by Poitiers teegn de Franschn ulder keunienk Jan II van Vrankryk koeste gevangn pakkn.
In 1619 wierd Moerbeke ipgewoardeerd tout groafschap en derachter in 1629 tout e markgroafschap van de Spoansche Nederlandn totda't gebied tegoare me d'oovergoave van Sint-Omoars in 1677 overgienk na Vrankryk. Ip't ende van de achttiende êeuwe wierd De Walle officiël by de gemêente Moerbeke gevoegd.
In't Bois des Huit-Rues an de grenze me Woals-Kapel stoan der oovrbluufseln van e Duutsche militaire boazisse vo V1-raketn te lanceern, die wierd gebouwd vanaf 't joar 1943. Neevnst wa beschuttiengn zyn der ôok nog twêe rampn te ziene die gericht stoan richtienge Ingeland vo V1's of te schietn. De boazisse es wel nôois in gebruuk genoomn.
Clade
thumb|Clade E clade is e schematische weergoave van e groep organismn die allemolle ofstammn van e bepoalde gemêenschappelyke evolutionaire vôorouder, plus die vôorouder zelve.
Clade is e term uut de cladistiek (e weetnschappelyk système vo biologische organismn in te dêeln). 't Komt van 't Grieks woord klados: joenge tak van e boom of plante. Een andere term vor e clade is monofyletische groep.
De clade is de basisêenheid van de fylogenetische of cladistische classificoasje, die geleidelyk an de Linneoansche of traditionele indêlienge met de taxonomische rangn vervangt (klassn, ordes, families, enz.), die surtout gebaseerd zyn ip morfologische gelykenissn.
Rôoznoedkoaje
thumb|De Rôoznoedkoaje. De Rôoznoedkoaje is e stroate in Brugge die lopt van de Dyvre no de Braambergstroate.
Geschiednisse
Êewnlank êt die stroate lanst de reie de noame "Zoetdyk" gedroagn. In 1390 wierd vermeld die zoutsteeghere bi den Eechoutte. 't Was dus verzeekrs doa datr een steigr lag woada de scheepn die zoet aanleevrdn wierden gelost.
City of London
thumb| City of London skyline thumb| Woapn thumb| Liggienge van de City in [[Grôot-Londn]] De City of London is 't historisch en financieel herte van Londn. 't Wordt ook wel kortweg The City genoemd, of The Square Mile (De Vierkante Myle), omda 't ippervlak van de City 1 vierkante myle bedroagt of 2,6 km². Tegoare mè twoalf boroughs makt 't dêel uut van Inner London dat, omriengd deur Outer London, in Grôot-Londn ligt.
De City telt à peu près 7.000 inweuners, moa mêer of 300.000 menschn pendeln der noatoe vo te goan werkn, surtout in de financiële sector.
Rôoznoedkoaje
Geschiednisse
Pas in de 18ste êewe kwam de "Rôozoedkoaje" lik noame in gebruuk. De reden was dat op die plekke kroamtjes stoenn ipgesteld die poatrnostrs verkochtn. Woarom in sommigte gevolln "koaje" of "dyk" wierd verkoozn boovn 't mêer algemêen gebruukte wôord "reie" is deur de toalkundign nie oendrezocht.
't Is lanst de Rôoznoedkoaje da Georges Rodenbach in zyn Bruges-la-Morte 't oofpersonnoazje in zyn vertellienge deej weunn.
City of London
In 1666 is de de City of London bykan hêlegans platgebrand. Ip de plekke woa dat de brand uutbrak stoat er nu e monument, e piloare van 62 meter hoge. St. Paul's Cathedral is gebouwd ip de plekke woa dat de middelêeuwsche kathedroale ofgebrand is. 't Ountwerp is van den architect Sir Christopher Wren.
Andere historische gebouwn zyn Royal Exchange, Mansion House, verschillige kerkn en Guildhall, e gebouw die hounderdn joarn gebruukt is ols stadhuus en die nu nog assan 't ceremonieel en administratief center is van de City of London.
Funksjoneriengsgesprek
'n Funksjoneriengsgesprek is de moment da den boas ip 'n gestandardisèrde maniere me zun oendergeschiktn klapt over oe dan ze in 't gepasseerde joar, olf joar of 3 moandn gepresterd en.
Meugelikse onderdèèln van 't funksjoneriengsgesprek
In 't funktjoneriengsgesprek is 't de bedoelinge dat der no de verbye periode gekeekn wordt, dan der do lessn ut getrokn wordn vo de toekomst en dat der ton afgesprookn word ip waffer maniere dan de tekortn van die verbye periode goan verbeterd wordn.
Der zyn verschillige maniern vo d'evaluosie van de verbye periode te doen. Meugelikse oenderdèèln zyn:
Der zyn verschillige maniern vo de meugelikse tekortkommingen ip te lossen:
Meugelikse gevolgn van et funksjoneriengsgesprek
Et funksjoneriengsgesprek is èèn van de oekstèènn van 'n modern personèèlsbeleid. Os ol de gesprekn deftig gebeurn en ol de resultoatn 't ope geleid wordn krygt de personèèlsdienst 'n overzicht van oe dan ol de personèèlsleedn van 't bedryf presteern. Ip basis dovan kunnn ze ze rangschikn van den besten no den slichsten. Vo de dee die nog vele tekortn aan kunnn ze 'n ipleidingsbeleid maakn. De dee dien 't stief goed gedoan en kunnen promotie krygn en/of ipslag.
1347
1344 - 1345 - 1346 - 1347 - 1348 - 1349 - 1350 't Joar 1347 was e geweun joar die begost ip e moandag in de Julioansche kalender. thumb|Achter bykan e joar belegerynge verovert den Yngelsche keunynk [[Edward III van Iengeland|Edward III de stad Calais in den Hoenderdjoarign Oorloge]]
Stoatie van Ascq
De stoatie stoat langs de spoorlynn Rysel - Doornik, Ascq - Orchies en Rysel - Luuk - Herstal.
Orde van de Vlamsche Lêeuw (Vlaamse Vereniging)
thumb|De Vlamsche Lêeuw ip de vlagge van Vloandern D' Orde van de Vlamsche Lêeuw (nie te verwarrn met 't êretêekn uutgerêekt deur 't Vlams Parlement) is een prys die sedert 1971 deur de Vlamsche Verênigienge ingesteld is vo d' erkennienge van dienstn an de Vlamse gemêenschap of de Nederlandsche toale.
De Vlamsche Verênigienge, die in 1971 is upgericht ounder 't vôorzitterschap van Piet Blomme mè Dries Caluwaerts as secretoaris, gift den prys as een erkennienge vo:
De prys kreegt de name "Orde" moar in feite goat dat hem om zilvern plaquette en nie een êretêekn dat een mens kan draagn gelik een ridderorde.
Sedert 1998 is prof. Matthias Storme de vôorzitter.
De Orde is an de volgende persôonn uutgerêekt:
43 v.Chr.
46 v.Chr. - 45 v.Chr. - 44 v.Chr. - 43 v.Chr. - 42 v.Chr. - 41 v.Chr. - 40 v.Chr. 't Joar 43 v.Chr. is e joar in d' 1e êeuwe v.Chr. volgenst de christelike joartellienge.
Gebeurtenissn
thumb|'t Romeins Ryk (44-31 v.Chr.)
Willem van Gulik
thumb|Warmn oentvangst van Willem van Gulik in Brugge Willem van Gulik (de Joengern genoemd) (ca. 1275 - gesneuveld 18 ogustus 1304) was e middelêeuwsche ridder en gêestelikn. In 1299 wast ie prôost in 't Sint-Servaaskapittel van Maastricht. J' is surtout bekend vanwege zyn rolle in de Guldenspôrenslag in 1302.
Male
Male was in de middelêeuwn een heerlikheid in 't zuydôostn van Brugge. De noame zou kunnen kommen van "mallum", e plekke ofgezet mè stêens woar da recht gesprookn wierd, of van 't Germoans "malhof", e lêger geleegn plekke. In 't gebied mè vele busschn stoend 't kastêel van Male, gebouwd in de twoalfste êeuwe. Loater kwam 't oender Filips van den Elzas e groafelik bestierlik center. In de dertienste êeuwe wierd 't kastêel ênigte kêers veroverd en geplunderd.
Willem van Gulik
Willem van Gulik was e zeune van groaf Willem V van Gulik en Maria van Dampierre, e dochter van groaf van Vloandern Gwyde van Dampierre en zyn vrouwe Mathilde van Béthune.
Male
E belangryke figeure uyt de geschiedenisse van Male was Lodewyk van Male, die in 1346 groaf van Vloandern kwam. Loater wierdn verschillige stikken groend van 't kastêel weggeschoenkn an religieuze instellingn, moar ook an particuliern, woardeure dan verschillige hofsteedn oentstoendn. In de vêertienste êeuwe was den helft van 't groafelik domein al in particuliere handn en verdêeld in kleindere percêeln. Male krêeg in 1560 't statuut van baronie.
Willem van Gulik
De môord ip groaf Walram van Gulik in de Slag by Bulskamp in 1297, en 't feit da zyn grotvoader Gwyde van Dampierre in 1300 in Vrankryk in 't gevang vloog t'hope mè zyn noenkels Robrecht van Béthune en Willem van Dendermonde, brochtn hem der toe vor hem an te sluytn by 't kamp van de Vloamingn teegn 't beleid van keunink Philippe IV van Vrankryk.
Iersche Zêe
thumb|Iersche Zêe D' Iersche Zêe (Iengels: Irish Sea, Iers: Muir Éireann, Manx: Y Keayn Yernagh, Schots: Erse Sea,  Schots-Gaelisch: Muir Èireann, Ulster-Schots: Airish Sea, Welsh: Môr Iwerddon)  is e zêe tusschn Ierland en Grôot-Brittannië. De zêe is in 't zuudn verboendn met de Keltische Zêe deur 't Sint-Georgekanoal tusschn de Republiek Ierland en Wales en in 't nôordn deur 't Nôordkanoal tusschn Nôord-Ierland en Schotland. 't Eyland Man ligt midd'n in d' Iersche Zêe.
Kroane-reie
thumb|Liggienge van de Kroane-reie (doenkrblow). De Kroane-rei is een overwêfde woatrelôop en e stroate in 't êrte van Brugge. De reie lopt e klêen stiksje nie-oovrewêfd van de Groenereie, dichte by 't Hudevetterspling, toe an den achtrekant van de Illig-Bloedbasilieke, en voddr hêelegans oendrgroens tot aan het Jan van Eyckpling, vanofwoa dat 't woatre weere nie-oovrwêfd voddr lopt lik de Speeglreie. De Kroane-reie, lik glyknoamige stroate, lig boovnip e gedêelte van d' oovrewêfde reie, tusschn 't Bieskoajr-pling en 't Kroane-pling. De Kroane-rei makt dêel uut van de lôop van d' ôorsproenklikke riviere de Reie.
Geschiednisse
Ôorsproenklik êete de reie Corte Spegel Reye en liep lanst het Bieskoajrpling, achtr d' uuzn aan den ôostkant van de Vloamienkstroate, deure de vroegre Woatralle (nu 't Provinsjoal 'of) en tusschen de Burg en de Wullestroate tot aan de Groenerei.
Vanof 't ende van de 12ste êewe was 't zwoartepunt van de Brugsche oavnbedryvigeid roend de Kroane-reie en de Speeglreie. An de Kroane-reie stoend vanof 1290 dichte by de de Kroane-brugge de grôote Brugsche oavnkroane. Ze blêefr in gebruuk toe da ze in 1767 wierd ofgebrookn. Vodien, vanof 1288, stoend de kroane ip de Mart, mo mostr platse loatn vo de bow van de Woatr-alle. Achtr verschillnde riparoasjes en verbowiengn was de kroane in 1479 e tredmeuln-kroane van 't type standerdmeuln. In 2002 wierdr e rekonstruuksje van de kroane deur lêerliengn van 't Brugsche VTI ofgewerkt en ip 't Jan van Eyckpling gezet. Ip d' ôorsproenkelikke platse stoandr nu uuzn. Loatre wierd de rekonstruuksje verplatst no de Wulpnstroate dichte by 't Saspling.